**Zmluva o dielo**

podľa § 536 a nasl. zákona č. 513/1991 Zb. Obchodný zákonník v znení neskorších predpisov a v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

číslo objednávateľa: BBRSC/ /2022 číslo zhotoviteľa:

**„Upgrade SW vybavenia monitorovania vozidiel a mechanizmov Fleetware vrátane servisu a údržby“**

( ďalej iba „Zmluva“ )

uzatvorená medzi týmito zmluvnými stranami:

**Objednávateľ: Banskobystrická regionálna správa ciest, a. s.**

Sídlo: Majerská cesta 94, 974 96 Banská Bystrica

Právna forma: Akciová spoločnosť, zapísaná v Obchodnom registri Okresného súdu Banská Bystrica, Oddiel: Sa, Vložka č.: 909/S

Štatutárny orgán: Ing. Martin Lejtrich, predseda predstavenstva

Ing. Róbert Machala, podpredseda predstavenstva

Osoba oprávnená jednať

v zmluvných veciach: Ing. Tomáš Maňúr, prevádzkový riaditeľ

IČO: 36 836 567

DIČ: 2022451189

IČ DPH: SK2022451189

Bankové spojenie: VÚB, a. s. pobočka Banská Bystrica

IBAN: SK82 0200 0000 0021 8394 4256

Telefón/ fax: +421 48 47 27 351

E-mail: jan.lehotsky@bbrsc.sk

(ďalej iba „**objednávateľ**“ a v príslušnom gramatickom tvare)

**Zhotoviteľ:**

Sídlo:

Právna forma:

Štatutárny orgán:

Osoba oprávnená jednať

v zmluvných veciach:

Osoby oprávnené jednať

v realizačných veciach:

IČO:

DIČ:

IČ DPH:

Bankové spojenie:

IBAN:

Telefón/ fax:

E-mail:

(ďalej iba **„zhotoviteľ“** v príslušnom gramatickom tvare a spolu s objednávateľom ďalej iba**„zmluvné strany“** v príslušnom gramatickom tvare).

**ÚVODNÉ USTANOVENIA**

1. Táto zmluva sa uzatvára ako výsledok verejného obstarávania realizovaného postupom zadávania zákazky s nízkou hodnotou v zmysle ustanovenia § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) na predmet zákazky s názvom „**Upgrade SW vybavenia monitorovania vozidiel a mechanizmov Fleetware vrátane servisu a údržby“**.
2. Zhotoviteľ vyhlasuje, že je podnikateľom alebo obchodnou spoločnosťou s právnou subjektivitou, ktorej predmetom podnikania je činnosť v rozsahu požadovanom súťažnými podmienkami verejného obstarávania, teda spĺňa podmienku odbornej spôsobilosti po materiálnej, technickej, technologickej i personálnej stránke, na poskytnutie služby v zmysle súťažných podmienok verejného obstarávania a na predmet Zmluvy sa vzťahujúcich platných všeobecne záväzných právnych predpisov a technických noriem Slovenskej republiky a Európskej únie, teda je oprávnený túto Zmluvu uzavrieť a naplniť účel Zmluvy.
3. Zhotoviteľ je povinný pri plnení predmetu Zmluvy dodržiavať všetky platné všeobecne záväzné právne predpisy, podzákonné predpisy a technické normy Slovenskej republiky a Európskej únie, súťažné podmienky verejného obstarávania a podmienky na poskytnutie služby uvedené v tejto Zmluve.
4. Zhotoviteľ berie na vedomie, že pri plnení predmetu Zmluvy prostredníctvom subdodávateľov ( ďalej aj iba „subdodávka“ ) zodpovedá zhotoviteľ tak, ako keby službu resp. jej časť realizoval sám. Zhotoviteľ je povinný vopred oznámiť objednávateľovi akékoľvek zmeny týkajúce sa subdodávok.
5. Zhotoviteľ vyhlasuje, že pred uzavretím Zmluvy dostatočne zvážil a s vynaložením odbornej starostlivosti a všetkého úsilia posúdil do úvahy prichádzajúce riziká spojené s plnením Zmluvy, v cenovej ponuke vzal do úvahy komplexný rozsah materiálov, prác, služieb, iných výdavkov potrebných na riadne poskytnutie služby ako celku a tieto zahrnul do ceny za poskytnutú službu.
6. Zhotoviteľ vyhlasuje a potvrdzuje, že sa v plnom rozsahu oboznámil s rozsahom a povahou služby, ktorú má poskytnúť, sú mu dostatočne známe technické, kvalitatívne a všetky iné podmienky potrebné k jej riadnemu vykonaniu a disponuje takými kapacitami a odbornými znalosťami, ktoré sú potrebné na kvalitné a riadne splnenie predmetu a účelu Zmluvy.

**I.**

**PREDMET ZMLUVY**

* 1. Predmetom zmluvy je zhotovenie diela, a to konkrétne upgrade SW vybavenia pod obchodným označením Fleetware, ktorý zahŕňa sledovanie vybraných údajov o stave a prevádzke vozidiel, mechanizmov, prídavných a prípojných zariadení vo vlastníctve objednávateľa (ďalej aj „AVL“), a ktorého súčasťou je tiež servis a údržba zariadení AVL vrátane spracovania, archivácie, zberu údajov a ich integrácia so systémami tretích strán. Požadované údaje zabezpečia objednávateľovi nepretržitý elektronický prístup k údajom za účelom vytvárania a získavania požadovaných zostáv a informácií (trasa, tankovanie, poloha, činnosti, výkony a ostatné dáta a plnenia) v rozsahu, kvalite a funkcionalite vyplývajúcej z technickej špecifikácie, ktorá tvorí prílohu č. 3 tejto zmluvy – Opis predmetu zákazky. Celkový počet motorových vozidiel a mechanizmov vybavených systémom AVL je 323 kusov.
  2. Predmet zmluvy je plne kompatibilný s existujúcim systémom AVL (Fleetware) a je schopný plnohodnotne využívať už existujúce HW vybavenie vozidiel a odosielať požadované informácie zo všetkých vozidiel a mechanizmov do informačného systému AVL.
  3. Súčasťou predmetu zmluvy je aj zabezpečenie záručného a pozáručného servisu všetkých GPS zariadení inštalovaných na vozidlách vo vlastníctve objednávateľa v rozsahu podľa prílohy č. 4 tejto zmluvy – Rozsah servisu.
  4. Predmet zmluvy, najmä dodané hardwarové komponenty sú v súlade s požiadavkami bezpečnosti, spoľahlivosti a obsahujú riešenie pre zabezpečenie hardwaru proti neoprávnenej manipulácii.
  5. Objednávateľ sa zaväzuje riadne a včas zhotovené dielo prevziať spôsobom dohodnutým v Zmluve, zaplatiť za dielo cenu dohodnutú v článku III. Zmluvy.
  6. Objednávateľ sa zaväzuje, že počas platnosti tejto zmluvy poskytne zhotoviteľovi v nevyhnutne potrebnom rozsahu na jeho žiadosť riadnu súčinnosť.

II.

MIESTO, ČAS A SPÔSOB PLNENIA

1. Zmluva o dielo sa uzatvára na dobu určitú, a to na obdobie 1 roka odo dňa nadobudnutia účinnosti zmluvy. Zhotoviteľ sa zaväzuje dielo zhotoviť najneskôr do 120 kalendárnych dní odo dňa nadobudnutia účinnosti tejto zmluvy.
2. Miestom zhotovenia diela sú jednotlivé strediská objednávateľa, a to konkrétne:

* Stredisko Banská Bystrica a okolie: Majerská cesta 94, Banská Bystrica

Lučatín 216, Lučatín

* Stredisko Brezno: Predné Halny 76, Brezno
* Stredisko Zvolen: Lieskovská cesta 284, Zvolen – Bakova Jama
* Stredisko Kriváň: Kriváň 521
* Stredisko Žiar nad Hronom: Priemyselná 6/647, Ladomerská Vieska
* Stredisko Nová Baňa: Dlhá Lúka 760, Nová Baňa
* Stredisko Banská Štiavnica: J. K. Hella 11, Banská Štiavnica
* Stredisko Krupina: Červená Hora 1779, Krupina
* Stredisko Lučenec: Vajanského 857, Lučenec
* Stredisko Poltár: 13. januára 21/501, Poltár
* Stredisko Veľký Krtíš a okolie: Škultétyho 108, Veľký Krtíš

Na Parlagu 53, Čebovce

* Stredisko Rimavská Sobota: Šibeničný vrch 716, Rimavská Sobota
* Stredisko Tornaľa: Cintorínska 10, Tornaľa
* Stredisko Hnúšťa: 1. mája 620, Hnúšťa
* Stredisko Jelšava: Teplická 286, Jelšava

1. Zhotoviteľ je povinný v rámci dodania predmetu zmluvy zaškoliť zamestnancov objednávateľa na používanie AVL v celkovom počte minimálne 45 zamestnancov najneskôr do 30 kalendárnych dní od spustenia aplikácie
2. Dielo sa považuje za zhotovené a odovzdané objednávateľovi podpisom preberacieho protokolu o prevzatí predmetu zmluvy. Preberací protokol podpíšu osoby oprávnené konať:

- vo veciach technických za BBRSC, a.s. – Ján Lehotský, vedúci dopravy

- vo veciach realizačných za BBRSC, a.s. – Bc. Dioši Daniel, referent IT

Za deň odovzdania predmetu zmluvy sa považuje deň uvedený v preberacom protokole ako deň podpisu objednávateľa - osoby oprávnenej za objednávateľa rokovať vo veciach technických/realizačných.

1. Pokiaľ bude dielo vykazovať drobné vady, ktoré nebránia jeho riadnemu užívaniu, objednávateľ má právo rozhodnúť, či dielo prevezme s drobnými vadami alebo neprevezme. Ak dielo prevezme v Protokole určí lehotu na odstránenie drobných vád.

III.

CENA A PLATOBNÉ PODMIENKY

1. Cena za vykonanie a odovzdanie Predmetu zmluvy je dohodnutá na základe cenovej ponuky zhotoviteľa ako uchádzača vo verejnom obstarávaní, ktorá tvorí **Prílohu č. 1** k Zmluve – Návrh na plnenie kritéria (ďalej iba „cena“) s finančným limitom do ........................... EUR bez DPH s prihliadnutím na rozsah servisu za predchádzajúce obdobie. Cena sa považuje za cenu maximálnu a platnú počas celej doby trvania Zmluvy. Cena je stanovená podľa zákona NR SR č.18/1996 Z. z. o cenách v znení neskorších predpisov, Vyhlášky MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov za celú službu vrátane všetkých nákladov na jej dodanie.

Cena predstavuje celkom sumu:

Cena bez DPH Eur

DPH 20 % Eur

**Cena s DPH Eur**

**(slovom: .....................................................Eur, ......./100 ) s DPH.**

1. Podkladom pre úhradu ceny je faktúra vystavená zhotoviteľom až po riadnom odovzdaní a prevzatí diela objednávateľom. Zhotoviteľ je oprávnený vystaviť faktúru vždy po odovzdaní časti diela ako celku. Na účely fakturácie sa za deň dodania diela považuje deň podpísania Protokolu o odovzdaní a prevzatí diela oprávnenou osobou objednávateľa (osobou oprávnenou rokovať vo veciach realizačných). Zhotoviteľovi bude uhradená cena iba v rozsahu skutočne vykonaných prác a dodaných služieb.
2. Preddavky sa neposkytujú vôbec.
3. Splatnosť faktúry je 30 dní odo dňa doporučeného doručenia faktúry do podateľne objednávateľa.
4. Faktúra musí obsahovať všetky náležitosti daňového dokladu podľa zákona č. 222/2004 Z. z. o dani z pridanej hodnoty v znení neskorších predpisov a jej nevyhnutnou prílohou je objednávateľom podpísaný Protokol o odovzdaní a prevzatí Dokumentácie. V prípade, že faktúra nebude obsahovať všetky náležitosti v zmysle zákona č. 222/2004 Z. z. o dani z pridanej hodnoty v znení neskorších predpisov, alebo ak prílohu faktúry nebude tvoriť Protokol o odovzdaní a prevzatí, objednávateľ je oprávnený vrátiť faktúru zhotoviteľovi na doplnenie. Vrátením faktúry sa preruší splatnosť faktúry a nová lehota splatnosti začína plynúť od doručenia novej faktúry so všetkými náležitosťami. Zhotoviteľ je povinný svoje práce vyúčtovať overiteľným spôsobom a v súlade s cenou z ponuky zhotoviteľa ako uchádzača do verejného obstarávania, inak ide o dôvod na vrátenie faktúry.
5. Faktúra sa považuje za zaplatenú dňom pripísania úhrady na účet zhotoviteľa.
6. Zhotoviteľ je v prípade omeškania objednávateľa s úhradou faktúry, oprávnený účtovať objednávateľovi úroky omeškania vo výške uvedenej v § 369 ods. 2 Obchodného zákonníka.

IV.

ZÁRUKA

1. Poskytovateľ poskytuje objednávateľovi záruku na nové náhradné diely zariadenia, dodané v súvislosti s výkonom servisnej činnosti, v trvaní 24 mesiacov. Na činnosti, ktoré budú vykonané v rámci preventívnych prehliadok a na prácu servisného zásahu zhotoviteľ poskytuje záruku v trvaní 6 mesiacov. Záručná doba začína plynúť podpísaním protokolu o odovzdaní a prevzatí prác príslušného plnenia v zmysle Zmluvy.
2. Záruka sa vylučuje v týchto prípadoch:
3. zničenie alebo poškodenie zariadenia nesprávnym zaobchádzaním objednávateľa,
4. zničenie alebo poškodenie zariadenia živelnou udalosťou,
5. zničenie alebo poškodenie nesprávnou obsluhou objednávateľa,
6. poškodenie alebo zničenie zariadenia neodborným zásahom objednávateľa alebo tretej osoby
7. poškodenia alebo zničenia vplyvom poruchy iného zariadenia, ktoré je k zariadeniu pripojené, bez odsúhlasenia zhotoviteľa
8. ak objednávateľ neumožní prístup k zariadeniam v prípade ich poruchy,
9. skrat alebo iné objednávateľom zavinené pôsobenie elektrického prúdu (napr.: prepätie, mechanické namáhanie spôsobené elektrickým prúdom, vadou izolácie – pokiaľ nebola spôsobená vadnou montážou alebo dodávkou zhotoviteľa, indukciou, výpadkom elektrického prúdu a pod.),
10. poškodenie vodou z vodovodných zariadení,
11. poškodenie pádom alebo vniknutím cudzieho predmetu, ktorý nie je súčasťou zariadenia.
12. Súčasťou predmetu zmluvy je aj poskytovanie záručného a pozáručného servisu všetkých GPS zariadení inštalovaných vo vozidlách vo vlastníctve objednávateľa. Jedná sa o servisné služby týkajúce sa najmä vozidlových jednotiek, periférnych zariadení, príslušenstva, montážnych prác, servisných prác, kontroly a diagnostiky vrátane dopravy. Presný rozsah servisných služieb je uvedený v prílohe č. 4 tejto zmluvy – Rozsah servisu.
13. Servisné služby sa poskytujú na základe čiastkových objednávok objednávateľa.
14. Zhotoviteľ je povinný postupovať s odbornou starostlivosťou, za dodržiavania všetkých pre realizáciu diela do úvahy prichádzajúcich všeobecne záväzných právnych predpisov SR a EÚ, iných podzákonných predpisov, technických noriem, podmienok dohodnutých v Zmluve, podkladov z verejného obstarávania, požiadaviek a pokynov objednávateľa.

V.

ZODPOVEDNOSŤ

1. Zhotoviteľ je povinný vykonať jedenkrát ročne periodickú diaľkovú kontrolu všetkých vozidiel v období od septembra do decembra aktuálneho roka, a to najmä z dôvodu zabezpečenia plnej funkčnosti prenosu dát potrebných na riadny výkon zimnej údržby cestných komunikácií v Banskobystrickom kraji.
2. Zhotoviteľ zodpovedá za škodu spôsobenú vlastným konaním počas svojich pracovných postupov, ako aj za škodu spôsobenú tými, ktorých použil pri dodaní služby a  za škody s tým súvisiace.
3. Ak počas plynutia záručnej doby vyjde najavo vada diela zhotoviteľ je povinný vadu bezodplatne odstrániť

v lehote primeranej zistenej vade a určenej objednávateľom, najneskôr však do 3 dní odo dňa výzvy

objednávateľa na odstránenie vady.

1. Ak zhotoviteľ vadu včas neodstráni, je objednávateľ oprávnený žiadať primeranú zľavu z ceny, alebo zabezpečiť odstránenie vady na náklady zhotoviteľa treťou osobou, prípadne sám túto vadu odstrániť na náklady zhotoviteľa.
2. Zmluvné strany sa dohodli, že ak zhotoviteľ neodstráni vady v lehote najneskôr podľa čl. IV, bod č.3 do 3 dní odo dňa doručenia výzvy objednávateľa zhotoviteľovi, alebo neposkytne servisné služby v lehote odo dňa doručenia písomnej, alebo telefonickej objednávky potvrdenej zhotoviteľom, zhotoviteľ zaplatí objednávateľovi jednorazovú zmluvnú pokutu vo výške 0,5 % z celkovej ceny dohodnutej v článku III. Zmluvy.
3. Zmluvné strany prehlasujú, že považujú dohodnutú výšku zmluvnej pokuty za primeranú vzhľadom na charakter a povahu zmluvnou pokutou zabezpečovanej povinnosti zhotoviteľa a cenu, na ktoré skutočnosti pri rokovaní prihliadli.
4. Zmluvné strany sa dohodli, že pre prípad porušenia povinnosti zhotoviteľa zhotoviť dielo včas a/alebo riadne je zhotoviteľ povinný zaplatiť objednávateľovi zmluvnú pokutu vo výške 0,5% z ceny diela bez DPH s ktorou je v omeškaní za každý aj začatý deň omeškania.
5. Uplatnením alebo zaplatením zmluvnej pokuty nie je dotknuté právo objednávateľa na odstúpenie od Zmluvy, na zákonný úrok z omeškania a na náhradu vzniknutej škody. Zaplatenie zmluvnej pokuty zhotoviteľom nezbavuje zhotoviteľa splnenia povinnosti, ktorú zmluvná pokuta zabezpečuje.

VI.

PRÁVA A POVINNOSTI ZMLUVNÝCH STRÁN

1. Zhotoviteľ sa zaväzuje pri poskytovaní služby postupovať s odbornou starostlivosťou, pričom sa zaväzuje najmä:
2. riadne a včas vykonávať preventívne kontroly a diagnostiku vozidiel, servis v rozsahu podľa prílohy č. 4 tejto zmluvy a za podmienok dohodnutých touto zmluvou;
3. riadne a včas vykonávať preventívne kontroly a diagnostiku vozidiel, servis v rozsahu podľa prílohy č. 4 tejto zmluvy, a to na základe písomnej objednávky (požiadavky) vystavenej objednávateľom;
4. odovzdať objednávateľovi písomný záznam o servise zariadení, ktorý bude obsahovať popis vykonaných servisných prác, zoznam nových náhradných dielov, ak boli použité;
5. na požiadanie umožniť určeným zamestnancom objednávateľa výkon kontroly plnenia tejto zmluvy;
6. včas preukázateľne informovať objednávateľa o všetkých dôležitých skutočnostiach, súvisiacich s predmetom zmluvy, ktoré môžu ohroziť alebo obmedziť plnenie zmluvy zo strany zhotoviteľa, prípadne spôsobiť nedodržanie stanovených termínov plnenia zmluvy;
7. vykonať školenie zodpovedných pracovníkov tak, aby spĺňalo kritéria na obsluhu zariadení stanovených výrobcom.
8. nastúpiť na písomne alebo e-mailom nahlásené poruchové a havarijné stavy v pracovné dni najneskôr:

* do 24 hodín v období od 1.4. do 31.10.,
* do 12 hodín v období od 1.11. do 31.3.;

za platnú formu nástupu na výkon servisných prác sa považuje aj diagnostika poruchy prostredníctvom diaľkového dispečingu;

1. vykonať periodickú diaľkovú kontrolu všetkých vozidiel v období od septembra do decembra aktuálneho roka na základe písomnej objednávky Objednávateľa;
2. ak pri výkone pozáručného servisu monitorovacieho systému bude nutné vymeniť chybné diely, resp. objednať nové diely, podlieha výmena, resp. objednanie nových dielov schváleniu zo strany Objednávateľa, a to na základe cenovej ponuky predloženej Zhotoviteľom a Zhotoviteľ je následne povinný vymeniť chybné časti zariadení za nové;
3. v plnom rozsahu dodržiavať právne predpisy o bezpečnosti a ochrane zdravia pri práci, o ochrane pred požiarmi, o ochrane životného prostredia (zákon o odpadoch, zákon o vodách, zákon o ochrane ovzdušia, zákon o ochrane prírody a krajiny, zákon o regionálnom úrade verejného zdravotníctva atď.);
4. spolupracovať so zástupcami organizácie zabezpečujúcej inú servisnú činnosť na motorových vozidlách Objednávateľa najmä:

* v prípade termínov vykonania periodickej profylaktickej prehliadky, ako aj v prípade termínov vykonania diagnostiky správnej funkčnosti zariadenia prostredníctvom diaľkového dispečingu, tieto budú vopred dohodnuté a vzájomne odsúhlasené;
* v prípadoch, keď budú zo strany Zhotoviteľa v rámci servisných prác vykonané také úkony, ktoré si vyžadujú aj vykonanie zmeny v inej časti systému, upovedomí o tomto Zhotoviteľ priamo organizáciu zabezpečujúcu servis tejto časti systému;

1. brať na vedomie, že v mieste vykonávania predmetu zmluvy je zakázané fajčiť a manipulovať s otvoreným ohňom mimo vyhradených priestorov;
2. niesť zodpovednosť za zabezpečenie bezpečnosti svojich zamestnancov v mieste plnenia tejto Zmluvy;
3. bezodkladne oznámiť prípadnú zmenu telefónneho a faxového čísla servisného strediska Objednávateľovi;
4. vykonávať práce súvisiace s Predmetom Zmluvy v zmysle príslušných legislatívnych noriem - zákonov, vyhlášok, opatrení, noriem, smerníc a iných predpisov platných v Slovenskej republike;
5. udržiavať na mieste plnenia Zmluvy čistotu a poriadok. V prípade nedodržania týchto zásad môže Objednávateľ zabezpečiť poriadok a čistotu na náklady Zhotoviteľa.
6. **Objednávateľ sa zaväzuje**:
7. zabezpečiť prístup zamestnancov Zhotoviteľa do miesta plnenia predmetu zmluvy (miestom plnenia predmetu zmluvy sú priestory objednávateľa, na ktorých sú zriadené dispečerské strediská a miesta určené objednávateľom v čiastkovej objednávke, za podmienky, že zamestnanci zhotoviteľa budú sprevádzaní zodpovednou osobou objednávateľa;
8. zabezpečiť, že v čase medzi pravidelnými preventívnymi prehliadkami budú dodržané všetky odporúčania a inštrukcie dané servisným pracovníkom zhotoviteľa pre zabezpečenie funkčnosti a bezpečnosti zariadenia;
9. určiť kvalifikovaného zamestnanca, ktorý bude zodpovedný za hlásenia porúch zhotoviteľovi.
10. Zmluvné strany sa dohodli, že požiadavky na vykonanie preventívnej prehliadky a servisu v rozsahu kontrol (Článok II Zmluvy) budú poskytovateľovi oznámené elektronicky formou e-mailu na adresu vedúcich stredísk a referentov dopravy.
11. Zodpovednými osobami na účely tejto Zmluvy sú na strane zhotoviteľa:

**Meno: ....**

e-mail: ....

tel.: ....

**Meno: ....**

e-mail: ....

tel.: ....

a na strane objednávateľa:

**Meno: Mgr. Marian Divok,** referent dopravy BB

e-mail: maros.disvok@bbrsc.sk

tel.: +421918 543 530

**Meno: Bc. Tibor Szabó**, referent dopravy LC

e-mail: tibor.szabo@bbrsc.sk

tel.: +421907 823 791

**Meno: Ing. Dušan Habovčik**, referent dopravy RS

e-mail: dusan.habovcik@bbrsc.sk

tel.: +421918 543 387

**Meno: Milan Cabada**, referent dopravy ZH

e-mail: milan.cabada@bbrsc.sk

tel.: +421918 543 667

**Meno: Peter Kuvik**, referent dopravy VK

e-mail: prter.kuvik@bbrsc.sk

tel.: +421918 543 502

**Meno: Ján Lehotský**, vedúci dopravy

e-mail: jan.lehotsky@bbrsc.sk

tel.: +421918 543 727

V prípade zmeny oprávnených osôb je zhotoviteľ aj objednávateľ povinný bezodkladne oboznámiť o tejto zmene druhú zmluvnú stranu.

VII.

ODOVZDANIE A PREVZATIE SLUŽBY

1. Objednávateľ je povinný zabezpečiť prevzatie servisných prác vykonaných na základe tejto zmluvy a požiadavky objednávateľa na to určenou oprávnenou osobou. Osobami oprávnenými podpísať Protokol o odovzdaní a prevzatí servisných prác alebo vykonaní preventívnej prehliadky a údržby sú za zhotoviteľa technický pracovník, ktorý práce vykonal a za objednávateľa zodpovedná osoba – vedúci dopravy. Po každom plnení predmetu zmluvy bude vypracovaný písomný záznam, ktorý bude obsahovať najmä:

* obchodné mená oboch zmluvných strán
* mená zástupcov oboch zmluvných strán, ktorí sa zúčastňujú preberacieho konania;
* miesto a čas preberacieho konania;
* súpis činností, ktoré zhotoviteľ vykonal v rámci servisného zásahu alebo preventívnej prehliadky;

1. Zhotoviteľ zodpovedá za vady plnenia vykonané na základe tejto Zmluvy v zmysle ustanovenia § 560 a nasl. Obchodného zákonníka.
2. Miesto poskytovania služieb na vozidlových jednotkách je dohodnuté montážne miesto uvedené v čiastkovej objednávke.
3. Montážnym miestom sa rozumie krytá, uzatvárateľná garáž alebo hala, s možnosťou vjazdu inštalovaného vozidla, s montážnou plochou o rozmeroch presahujúcich min. o 2 m šírku-dĺžku- výšku vozidla, s prípojkou 230V/10Am, s teplotou min. +10°C a dostatočnou intenzitou osvetlenia. V prípade priaznivých klimatických podmienok môže byť miestom montáže aj vonkajšia plocha areálu určená Objednávateľom.
4. Preventívna prehliadka sa bude vykonávať počas platnosti tejto Zmluvy 1x ročne na základe písomnej objednávky.
5. Priebežná podpora sa bude vykonávať prednostne telefonicky resp. prostredníctvom prístupu cez vzdialenú plochu na požiadanie objednávateľa formou e-mailu alebo telefonátu.
6. Servis sa bude vykonávať priebežne počas platnosti tejto zmluvy na základe písomnej (e-mail) objednávky zo strany objednávateľa. Objednávateľ je povinný riadne uviesť dôvod pre potrebu servisného zásahu tak, aby zhotoviteľovi bolo zrejmé predovšetkým miesto plnenia, druh poruchy a potreba určitého náhradného dielu.
7. Zhotoviteľ sa zaväzuje v rámci servisu začať s odstraňovaním porúch v zmysle tejto zmluvy po doručení mailovej/písomnej požiadavky. Do plynutia uvedenej lehoty sa nezapočítavajú dni pracovného pokoja, pracovného voľna a štátom uznané sviatky.
8. Zhotoviteľ odstráni prípadné poruchy systému v čo najkratšom technicky možnom termíne.
9. Termíny preškolenia zodpovedných zamestnancov objednávateľa na obsluhu zariadení budú určené na základe predchádzajúcej dohody zmluvných strán.
10. Zabezpečenie prístupu na miesto plnenia a jeho prípravy pre vykonanie preventívnej prehliadky, servisu a úloh priebežnej podpory v zmysle predložených podmienok zhotoviteľa sa považuje za nevyhnutnú súčinnosť objednávateľa v zmysle tejto Zmluvy.
11. Ostatné termíny plnenia predmetu zmluvy v prípade potreby písomne upravia zástupcovia oboch zmluvných strán.

**VIII.**

**OSTATNÉ ZMLUVNÉ DOJEDNANIA**

1. Zmluvné strany môžu pristúpiť na zmenu záväz­ku v prípadoch, kedy sa po uzavretí zmluvy zmenia východiskové podklady, rozhodujúce pre uzatvorenie zmluvy, alebo vzniknú nové požiadavky/odpadnú doterajšie požiadavky objednávateľa. K tejto zmene dôjde len na základe predchádzajúceho písomného dodatku k zmluve, pokiaľ jeho uzatvorenie nebude v rozpore so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

**IX.**

**Odstúpenie od zmluvy**

1. Počas samotného plnenia Zmluvy je objednávateľ, pokiaľ v tejto Zmluve nie je výslovne uvedené niečo iné, oprávnený od Zmluvy odstúpiť titulom jej podstatného porušenia najmä v prípade, že:

* zhotoviteľ bez existencie objektívneho dôvodu odmietne prevziať predmet Zmluvy za účelom jej plnenia alebo je v omeškaní viac ako 3 dni s jeho prevzatím,
* zhotoviteľ je v omeškaní s odovzdaním diela oproti dohodnutému termínu jej odovzdania o viac ako 15 dní,
* zhotoviteľ nepostupuje s odbornou starostlivosťou, hoci ho objednávateľ písomne vyzval na vykonanie nápravy, pričom na vykonanie nápravy poskytol zhotoviteľovi aspoň 3 dňovú lehotu, alebo
* zhotoviteľ v dôsledku svojej platobnej neschopnosti zastaví svoje platby svojim subdodávateľom, alebo je v konkurznom konaní, alebo je v likvidácii, alebo je z iných okolností zrejmé, že zhotoviteľ nebude schopný plniť predmet Zmluvy včas a/alebo riadne.

1. Zhotoviteľ môže odstúpiť od tejto zmluvy titulom jej podstatného porušenia v prípadoch, ak objednávateľ neuhradí riadne a včas faktúru vystavenú zhotoviteľom v súlade so všetkými  podmienkami Zmluvy.
2. Odstúpením od zmluvy zanikajú všetky práva a povinnosti strán zo zmluvy okrem práv na náhradu spôsobenej škody a ušlého zisku, práv na dovtedy uplatnené resp. zákonné sankcie, práv a povinností vyplývajúcich z ustanovení tejto Zmluvy a všeobecne záväzných právnych predpisov o poskytovaní záruky a zodpovednosti za vady a iných práv a povinností, ktoré podľa dohody strán alebo podľa ich povahy majú trvať aj po zániku Zmluvy odstúpením.
3. Odstúpením od Zmluvy zmluva zaniká okrem práv a povinností podľa predchádzajúceho odseku tohto článku Zmluvy, a to v momente keď prejav vôle oprávnenej zmluvnej strany odstúpiť od Zmluvy je doručený druhej zmluvnej strane; po tejto dobe nemožno účinky odstúpenia od Zmluvy odvolať alebo meniť bez súhlasu druhej strany.
4. Objednávateľ je oprávnený započítať akúkoľvek svoju i nesplatnú pohľadávku, ktorú má voči zhotoviteľovi, s pohľadávkou i nesplatnou, ktorá vznikne z tejto Zmluvy zhotoviteľovi voči objednávateľovi. Zápočet pohľadávok môže objednávateľ uplatniť pri úhrade faktúry zhotoviteľa.
5. Zmluvné strany sa dohodli, v rozsahu v akom to právne predpisy pripúšťajú, že vylučujú právo zhotoviteľa započítať akúkoľvek jeho pohľadávku voči objednávateľovi oproti akejkoľvek pohľadávke objednávateľa.

**X.**

**SUBDODÁVATELIA A REGISTER PARTNEROV VEREJNÉHO SEKTORA**

1. Zhotoviteľ nesmie Predmet Zmluvy ako celok odovzdať na vykonanie inému subjektu. Časť Predmetu zmluvy môže Zhotoviteľ odovzdať na vykonanie svojmu subdodávateľovi uvedenému v zozname subdodávateľov, ktorý tvorí osobitnú prílohu tejto Zmluvy. Zhotoviteľ predkladá v Prílohe č. 2 k tejto Zmluve zoznam všetkých svojich subdodávateľov (identifikačné údaje a predmet subdodávky) a údaje o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Až do splnenia tejto Zmluvy (aj počas plynutia záručnej doby) je Zhotoviteľ povinný písomne vopred oznámiť Objednávateľovi akúkoľvek zmenu údajov o subdodávateľovi.
2. Súhlas objednávateľa s vykonaním časti Predmetu Zmluvy prostredníctvom subdodávateľa nezbavuje Zhotoviteľa povinnosti a zodpovednosti za činnosti subdodávateľa.
3. Zhotoviteľ je oprávnený kedykoľvek počas trvania Zmluvy vymeniť ktoréhokoľvek subdodávateľa, a to za predpokladu, že nový subdodávateľ disponuje oprávnením na príslušné plnenie zmluvy podľa § 32 ods. 1 písm. e) ZVO, ako aj spĺňa povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr 7 dní pred prijatím subdodávky od nového subdodávateľa, alebo od uzavretia zmluvné vzťahu s novým subdodávateľom (podľa toho ktorá udalosť nastane skôr, je Zhotoviteľ povinný oznámiť objednávateľovi (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia a zároveň predložiť Objednávateľovi doklad preukazujúci, že nový subdodávateľ spĺňa podmienku účasti osobného postavenia podľa § 32 ods. 1 písm. e) ZVO pre daný predmet subdodávky. Až do splnenia tejto Zmluvy je Zhotoviteľ povinný oznámiť objednávateľovi akúkoľvek zmenu údajov o novom subdodávateľovi. Povinnosti uvedené v bodoch 1. a 3. tohto článku nie je Zhotoviteľ povinný plniť v prípade subdodávateľov, ktorí mu dodávajú tovary.
4. Počas trvania Zmluvy je Zhotoviteľ oprávnený zmeniť subdodávateľa uvedeného v Prílohe č. 2 tejto Zmluvy výlučne na základe dodatku k tejto Zmluve.
5. Objednávateľ v zmysle § 41 ods. 4 Zákona o verejnom obstarávaní určuje pravidlá pre zmenu subdodávateľa počas plnenia tejto Zmluvy tak, že subdodávateľ, ktorého Zhotoviteľ navrhne na zmenu musí spĺňať podmienky účasti týkajúce sa osobného postavenia podľa § 32 ods. 1 Zákona o verejnom obstarávaní. Zhotoviteľ je povinný najneskôr 7 dní pred tým ako má nastať zmena subdodávateľa, objednávateľovi doručiť písomné oznámenie o zmene subdodávateľa, ktoré bude obsahovať minimálne:

* podiel na Predmete zmluvy, ktorý má subdodávateľ vykonať,
* Identifikačné údaje subdodávateľa vrátane údajov o osobe oprávnenej konať za subdodávateľa v rozsahu meno, priezvisko, adresa pobytu a dátum narodenia,
* čestné vyhlásenie, že subdodávateľ spĺňa podmienky účasti týkajúce sa osobného postavenia podľa § 32 ods. 1 Zákona o verejnom obstarávaní.

Objednávateľ si splnenie podmienok určených pre subdodávateľa overí v zozname hospodárskych subjektov vedenom na Úrade pre verejné obstarávanie v zmysle § 152 Zákona o verejnom obstarávaní, prípadne vyžiadaním si dokladov od Zhotoviteľa, týkajúcich sa subdodávateľa a preukazujúcich spĺňanie podmienok určených pre subdodávateľa. V prípade, ak Zhotoviteľ nebude postupovať v zmysle ustanovení tohto odseku, objednávateľ je oprávnený od Zmluvy alebo jej časti odstúpiť z dôvodu jej podstatného porušenia; náhrada škody a uloženie zmluvnej pokuty v zmysle a v rozsahu tejto Zmluvy tým nie je dotknutá.

1. Subdodávatelia sú povinní spĺňať podmienky účasti týkajúce sa osobného postavenia, pričom nesmú u nich existovať dôvody na vylúčenie podľa § 40 ods. 6 písm. a) až h) a ods. 7 Zákona o verejnom obstarávaní. Ak subdodávateľ nespĺňa podmienky podľa predchádzajúcej vety objednávateľ je oprávnený písomne požiadať Zhotoviteľa o jeho nahradenie. Zhotoviteľ je povinný do 5 dní od doručenia žiadosti podľa predchádzajúcej vety predložiť objednávateľovi návrh nového subdodávateľa.
2. Využitím subdodávateľa pri plnení Predmetu zmluvy nie je dotknutá zodpovednosť Zhotoviteľa za plnenie Zmluvy (§ 41 ods. 8 Zákona o verejnom obstarávaní).
3. Ak došlo k výmazu subdodávateľa z registra partnerov verejného sektora, je Zhotoviteľ povinný túto skutočnosť oznámiť objednávateľovi a zároveň nahradiť takéhoto subdodávateľa subdodávateľom, ktorý bude spĺňať podmienky podľa § 2 ods. 5 písm. e/ Zákona o verejnom obstarávaní , § 2 ods. 1 písm. a/ bod 7 Zákona o registri partnerov verejného sektora a ak má povinnosť zapisovať sa do registra partnerov verejného sektora, musí byť v ňom zapísaný v zmysle § 11 zákona o verejnom obstarávaní.
4. Zmluvné strany sa dohodli za účelom zabezpečenia všetkých povinností zhotoviteľa podľa tohto článku Zmluvy na zmluvnej pokute tak, že v prípade porušenia ktorejkoľvek z povinností týkajúcej sa subdodávateľov alebo ich zmeny zo strany zhotoviteľa má objednávateľ okrem práva odstúpiť od Zmluvy aj nárok na zmluvnú pokutu vo výške 5% z ceny služby bez DPH, za každé porušenie ktorejkoľvek z vyššie uvedených povinností tohto článku Zmluvy zhotoviteľom , a to aj opakovane. Zmluvné strany prehlasujú, že považujú dohodnutú výšku zmluvnej pokuty za primeranú vzhľadom na charakter a povahu zmluvnou pokutou zabezpečovaných povinností zhotoviteľa a cenu služby.

**XI.**

**ZÁVEREČNÉ USTANOVENIA**

1. Pri riešení otázok výslovne neupravených touto Zmluvou sa zmluvné strany budú riadiť príslušnými ustanoveniami zákona č. 513/1991 Zb. Obchodného zákonníka v znení neskorších predpisov a ustanoveniami ostatných všeobecne záväzných právnych predpisov platných na území Slovenskej republiky.
2. Túto Zmluvu možno meniť a dopĺňať len očíslovanými písomnými dodatkami podpísanými oprávnenými zástupcami zmluvných strán a iba v súlade s § 18 ZVO. Zmluvu je možné zrušiť písomnou Dohodou zmluvných strán alebo odstúpením od Zmluvy.
3. Táto zmluva je vyhotovená v dvoch rovnopisoch, pre každú zmluvnú stranu po jednom vyhotovení.
4. Zmluvné strany prehlasujú, že túto Zmluvu uzavreli slobodne a vážne, neuzavreli ju v tiesni ani za nápadne nevýhodných podmienok, pozorne si ju prečítali, porozumeli jej a nemajú proti jej forme a obsahu žiadne námietky, ani návrhy na doplnenie, čo zástupcovia zmluvných strán plne spôsobilí na právne úkony potvrdzujú vlastnoručnými podpismi.
5. Každá zo zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce z tejto Zmluvy, resp. jej časti na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti jednou zo zmluvných strán bude zmluva o prevode (postúpení) zmluvných záväzkov neplatná a zároveň druhá zmluvná strana bude oprávnená od tejto zmluvy odstúpiť a to s účinnosťou odstúpenia ku dňu, keď bolo písomné oznámenie o odstúpení od tejto zmluvy doručené druhej zmluvnej strane.
6. Zmluva o dielo nadobúda platnosť dňom podpisu štatutárneho orgánu oboch zmluvných strán a účinnosť dňom nasledujúcim po dni jej zverejnenia v Centrálnom registri zmlúv ([www.crz.gov](http://www.crz.gov)) v súlade s ustanovením § 47a ods. 1 zákona č. 40/1964 Zb. Občiansky zákonník v znení neskorších predpisov v spojení s ustanovením § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov.
7. Akékoľvek ustanovenie tejto Zmluvy, ktoré je alebo sa stane neplatným, nezákonným, neúčinným alebo nevynútiteľným podľa platného práva, nemá a ani v budúcnosti to nebude mať za následok neplatnosť, neúčinnosť alebo nevynútiteľnosť ostatných ustanovení Zmluvy. Zmluvné strany sú povinné v dobrej viere, rešpektujúc zásady poctivého obchodného styku rokovať tak, aby bolo neplatné, neúčinné alebo nevynútiteľné ustanovenie Zmluvy písomne nahradené iným ustanovením, ktorého vecný obsah bude zhodný alebo čo možno najviac podobný ustanoveniu, ktoré je nahradzované, pričom účel a zmysel Zmluvy musí byť zachovaný. Do doby, pokiaľ takáto Dohoda nebude uzavretá, rovnako v prípade, ak k nej vôbec nedôjde, použijú sa na nahradenie neplatného, neúčinného alebo nevynútiteľného ustanovenia iné ustanovenia Zmluvy a ak také ustanovenia nie sú, použijú sa ustanovenia slovenských právnych predpisov a inštitútov, ktoré sú upravené slovenským právnym poriadkom, pričom sa použijú také ustanovenia, ktoré zodpovedajú kritériám predchádzajúcej vety.
8. Zmluvné strany vyhlasujú, že sú si vedomé všetkých následkov vyplývajúcich z tejto Zmluvy, že ich zmluvná voľnosť nie je ničím obmedzená a že im nie sú známe okolnosti, ktoré by im bránili platne uzavrieť túto Zmluvu. V prípade, že taká okolnosť existuje zodpovedajú za škodu, ktorá vznikne druhej zmluvnej strane na základe tohto vyhlásenia.
9. Akékoľvek nedorozumenia, spory o výklad Zmluvy, platnosť ustanovení Zmluvy, alebo sporné nároky vznikajúce z tejto Zmluvy alebo v súvislosti s ňou sa zmluvné strany zaväzujú riešiť vzájomnou dohodou Zmluvných strán; ak k takejto dohode preukázateľne nedôjde, sporné otázky rozhodne príslušný všeobecný súd SR.
10. V prípade, ak bude podľa tejto Zmluvy potrebné doručovať inej zmluvnej strane akúkoľvek písomnosť, doručuje sa táto písomnosť na adresu zmluvnej strany uvedenú v záhlaví tejto zmluvy, dokiaľ nie je zmena adresy písomne oznámená zmluvnej strane, ktorá písomnosť doručuje, ak nie je dohodnuté inak. V prípade, ak sa písomnosť aj pri dodržaní týchto podmienok vráti nedoručená, zmluvné strany si dohodli, že účinky doručenia nastávajú tretím dňom po vrátení zásielky zmluvnej strane, ktorá zásielku doručuje.
11. Neoddeliteľnou súčasťou tejto Zmluvy sú:

Príloha č. 1 - Návrh na plnenie kritéria

Príloha č. 2 - Zoznam subdodávateľov

Príloha č. 3 - Opis predmetu zákazky

Príloha č. 4 - Rozsah servisu

V Banskej Bystrici dňa: V  dňa :

**Za objednávateľa: Za zhotoviteľa :**

........................................ .........................................................

**Ing. Martin Lejtrich**

predseda predstavenstva

Banskobystrickej regionálnej správy ciest, a.s.

......................................

**Ing. Róbert Machala**

podpredseda predstavenstva

Banskobystrickej regionálnej správy ciest, a.s.